*Līguma projekts*

**LĪGUMS Nr.\_**

Liepājā, 2019.gada \_\_. \_\_\_\_\_

**Liepājas pilsētas pašvaldība**, Liepājas pilsētas pašvaldības iestādes “Liepājas pilsētas administrācija” personā, reģistrācijas numurs 90000063185, \_\_\_\_\_\_\_\_ personā, kurš rīkojas, pamatojoties uz \_\_\_\_\_\_\_\_ (turpmāk tekstā - Pasūtītājs), un \_\_\_\_\_\_\_\_\_\_\_\_\_\_\_, (turpmāk tekstā - Izpildītājs), turpmāk abi kopā saukti Puses, katrs atsevišķi Puse, saskaņā ar cenu aptaujas rezultātiem, “*Online web* monitoringa rīka pakalpojuma iegāde” rezultātiem (turpmāk tekstā – Cenu aptauja), noslēdz šādu līgumu (turpmāk tekstā - Līgums):

1. **Līguma priekšmets.**
   1. Izpildītājs Pasūtītāja uzdevumā nodrošina *online web* enerģijas patēriņa monitoringa rīka pakalpojumu (turpmāk tekstā – Pakalpojums)
   2. Līgumā noteiktais Pakalpojums izpildāms saskaņā ar Līgumu, Līguma pielikumiem, Pasūtītāja norādījumiem.
   3. Līguma pielikumi un tā neatņemamas sastāvdaļas ir:
      1. Informācija pretendentiem (Līguma 1.pielikums);
      2. Piedāvājuma forma (Līguma 2.pielikums);
2. **Izpildītāja atlīdzība**
   1. Līguma maksimālā cena par Līgumā noteiktā Pakalpojuma izpildi tiek noteikta \_\_\_\_\_\_ EUR (\_\_\_\_\_\_\_\_\_), PVN 21% \_\_\_\_\_\_\_\_ EUR (\_\_\_\_\_\_\_\_\_), kopā līguma summa \_\_\_\_\_\_ EUR (\_\_\_\_\_\_\_\_\_\_\_). Līguma maksimālā summa tiek noteikta reizinot Izpildītāja noteikto pakalpojuma cenu par viena skaitītāja datu apstrādi ar maksimāli pieļaujamo skaitītāju skaitu - 150.
   2. Apmaksa par sniegtajiem Pakalpojumiem Izpildītājam tiek veikta 1 (*vienu*) reizi pusgadā pēc nodošanas – pieņemšanas akta un rēķina iesniegšanas Pasūtītājam uz e-pasta adresi: martins.tidens@liepaja.lv vai pa pastu uz adresi: Rožu iela 6, Liepāja, LV-3401. Maksājumos tiek ietverts PVN. Ja ir konstatēts, ka rēķins ir neprecīzs, tas tiek labots.
   3. Nodošanas – pieņemšanas aktā un rēķinā jānorāda:
      1. skaitītāju skaits, kas apkalpoti iepriekšējā pusgadā;
      2. adreses, kurās apkalpotie skaitītāji atrodas un mēnešu skaits katra skaitītāja datu apstrādē.
   4. Maksājums par konkrēto skaitītāju netiek veikts, ja Pakalpojums par skaitītāja datu apstrādi mēnesī tiek veikts mazāk par 15 *(piecpadsmit)* dienām.
   5. Rēķina apmaksu Pasūtītājs veic 30 *(trīsdesmit)* dienu laikā, skaitot no dienas, kad Puses ir parakstījušas nodošanas - pieņemšanas aktu, kas noteikts Līguma 4. sadaļā un rēķina saņemšanas.
   6. Pasūtītājs Līgumā noteiktos maksājumus par Pakalpojuma izpildi veic ar pārskaitījumu uz Izpildītāja iesniegtajā rēķinā norādīto Izpildītāja bankas kontu.
   7. Veicot maksājumus no konta, par maksājuma dienu uzskatāma pārskaitīšanas diena.
3. **Pušu tiesības un pienākumi**
   1. Izpildītāja tiesības un pienākumi:
      1. Izpildītājs izpilda Pakalpojumu atbilstoši Līguma un tā pielikumu nosacījumiem;
      2. Izpildītājs nodrošina *online web* rīka darbības uzsākšanu 30 dienu laikā no Līguma noslēgšanas dienas vai no dienas, kad pakalpojumu sniedzējs ir nodrošinājis piekļuvi katra skaitītāja datiem.
      3. Izpildītājs nekavējoties informē Pasūtītāju par visiem apstākļiem, kas var kavēt vai traucēt Pakalpojumu sniegšanu;
      4. Izpildītājs ievēro Pasūtītāja norādījumus uzdevuma izpildē, kā arī nekavējoši informē par Līguma izpildes gaitu;
      5. Izpildītājs balstās uz Pasūtītāja iesniegtiem dokumentiem un informāciju, par kuru patiesumu atbild Pasūtītājs. Izpildītājs neatbild par to dokumentu kvalitāti, kurus gatavo Pasūtītājs.
   2. Pasūtītāja tiesības un pienākumi:
      1. Pasūtītājs organizē Izpildītājam piekļuvi enerģijas skaitītāju datiem, pilnvarojot Izpildītāju datus iegūt no pakalpojumu sniedzējiem.
      2. Pasūtītājs nodrošina Izpildītāju ar ēku enerģijas patēriņu vēsturiskiem datiem pa mēnešiem, ja tas ir nepieciešams.
      3. Pasūtītājam ir tiesības jebkurā brīdī veikt Pakalpojuma izpildes pārbaudi, pārbaudot tā atbilstību Līgumam un tā pielikumiem, kā arī normatīvo aktu, kas reglamentē Līgumā noteiktā Pakalpojuma izpildi, prasībām;
      4. Pasūtītājam ir arī citas Līgumā un normatīvajos aktos noteiktās tiesības.
4. **Pakalpojuma nodošana - pieņemšana**
   1. Iepriekšējā periodā izpildītā Pakalpojuma apjoma pieņemšana tiek veikta ar nodošanas – pieņemšanas aktu, kuru paraksta Puses. Šajā Līguma punktā noteikto aktu Izpildītājs sagatavo un iesniedzapstiprināšanai Pasūtītājam, vienlaicīgi ar to iesniedzot arī rēķinu, kas noteikts Līguma 2.3.punktā.
   2. Pasūtītājs iesniegto nodošanas - pieņemšanas izskata 10 (*desmit*) dienu laikā un informē Izpildītāju par pretenzijām, ja tādas ir radušās.
5. **Atbildība**
   1. Līgumā noteikto maksājumu samaksas termiņa kavējuma gadījumā Pasūtītājs maksā Izpildītājam līgumsodu 0,5 *(nulle komats piecu)* % apmērā no summas, kuras samaksa tiek kavēta, par katru nokavēto dienu, taču kopumā ne vairāk kā 10 *(desmit)* % no summas, kuras samaksa tiek kavēta.
   2. Ja Izpildītājs kavē Pasūtītāja uzdotajiem darbiem noteikto izpildes termiņu, Izpildītājs maksā Pasūtītājam līgumsodu 0,5*(nulle komats piecu)* % apmērā no pēdējā rēķina summas par katru nokavēto dienu, taču kopumā ne vairāk kā 10 *(desmit)* % no Līguma summas. Turpmākie norēķini starp Pusēm tiek veikti tikai pēc līgumsoda nomaksas.
   3. Ja Izpildītāja vainas dēļ dati no viena skaitītāja netiek nolasīti un apstrādāti ilgāk kā 30 dienas no 3.1.2.punktā noteiktā termiņa, Izpildītājs maksā Pasūtītājam līgumsodu 100,00 EUR (*viens simts euro*) apmērā par katru gadījumu.
   4. Puses ir savstarpēji atbildīgas par Līguma saistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus.
   5. Ja Izpildītājs neveic līgumsoda apmaksu rēķinā norādītajā apmaksas termiņā, Pasūtītājs ir tiesīgs ieturēt līgumsodu no Izpildītājam pienākošajiem maksājumiem.
   6. Līgumā noteiktā līgumsoda samaksa neatbrīvo Puses no Līgumā noteikto saistību izpildes, kā arī neierobežo Pušu tiesības prasīt zaudējumu atlīdzību.
6. **Īpašie noteikumi**
   1. Puses glabā slepenībā un neatklāj trešajām personām, izņemot likumā paredzētos gadījumus, jebkurus datus, kuri tām kļūst zināmi, izpildot Līgumu. Puses atklāj šādu informāciju tikai tiem saviem darbiniekiem, kuriem to ir nepieciešams zināt, lai veiktu Pušu saistību izpildi, kā arī Puses nodrošina, lai šie darbinieki ievēro šajā punktā ietvertos noteikumus par informācijas konfidencialitāti.
   2. Līguma 6.daļā minētajiem noteikumiem nav laika ierobežojuma un uz tiem neattiecas Līguma darbības termiņš.
7. **Līguma darbība**
   1. Līgums stājas spēkā tā parakstīšanas dienā un Līgums ir spēkā līdz brīdim, kad Puses ir izpildījušas visas tām no Līguma izrietošās saistības.
   2. Pakalpojuma sniegšanas termiņš ir \_\_\_\_\_\_ *(\_\_\_\_\_\_\_\_)* mēneši no Līguma noslēgšanas dienas. Pakalpojuma sniegšanas periods ir iedalīts \_\_\_\_ (*\_\_\_\_\_\_\_*) periodos, katra perioda ilgums ir 6 *(seši)* mēneši.
   3. Līgumā norādītā personāla nomaiņu drīkst veikt tikai ar Pasūtītāja rakstveida piekrišanu.
8. **Līguma izbeigšana**

8.1. Izpildītājam ir tiesības vienpusēji izbeigt Līgumu 20 *(divdesmit)* dienas iepriekš par to rakstiski paziņojot Pasūtītājam, ja Pasūtītājs kavē Līguma 2.6.punktā noteikto rēķina samaksas termiņu vairāk kā 30 *(trīsdesmit)* dienas.

8.2. Pasūtītājam ir tiesības vienpusēji izbeigt Līgumu 20 *(divdesmit)* dienas iepriekš par to rakstiski paziņojot Izpildītājam gadījumos, ja:

8.2.1. pret Izpildītāju uzsākts maksātnespējas process vai tā darbība tiek izbeigta vai pārtraukta.

8.2.2.jebkurā Pakalpojuma izpildes stadijā noskaidrojas, ka Izpildītājs nav spējīgs izpildīt Pakalpojumu kopumā vai kādā tā daļā atbilstoši Līguma nosacījumiem.

8.2.3. Izpildītājs nevar nodrošināt Līguma izpildē tāda personāla dalību, lai būtu iespējama pilnvērtīga Pakalpojuma nodrošināšana atbilstoši normatīvajiem aktiem.

8.2.4. Pasūtītājam vismaz 3 (*trīs*) reizes ir bijušas pretenzijas pret Izpildītāja veikto Pakalpojumu kvalitāti, par kurām Pasūtītājs Izpildītāju ir informējis.

8.3. Puses ir tiesīgas izbeigt Līgumu, rakstiski vienojoties.

1. **Strīdu izskatīšana**
   1. Strīdus un domstarpības, kas Pusēm var rasties Līguma izpildes gaitā par Līgumu un tā izpildi, Puses risina pārrunu ceļā, noformējot to rakstveidā un parakstot Pusēm vai to pilnvarotiem pārstāvjiem.
   2. Ja strīdus un domstarpības nav iespējams atrisināt pārrunu ceļā, tad tie nododami izšķiršanai tiesā Latvijas Republikas normatīvajos aktos noteiktajā kārtībā.
2. **Citi noteikumi**
   1. Pasūtītājs pilnvaro Izpildītāju pilnvarojot iegūt datus no pakalpojumu sniedzējiem Pasūtītāja interesēs, Līguma 1.pielikumā „Informācija pretendentiem” minēto darbu veikšanai.
   2. Jebkuri grozījumi Līgumā jānoformē rakstiski un jāparaksta Pusēm. Rakstiski noformēti un Pušu parakstīti Līguma grozījumi kļūst par Līguma neatņemamu sastāvdaļu.
   3. Gadījumā, ja mainās kādas Puses rekvizīti, nosaukums, norādītās kontaktpersonas, tiesiskā forma, tad par šādām izmaiņām var tikt noslēgta vienošanās, kuru paraksta Puses. Šāda vienošanās kļūst par Līguma neatņemamu sastāvdaļu.
   4. Līgumā noteiktās saistības ir saistošas Pusēm. Līgumā noteiktās saistības pāriet uz Pušu saistību pārņēmējiem un ir tiem saistošas.
   5. Visus jautājumus, kas nav regulēti Līgumā, Puses risina atbilstoši spēkā esošajiem Latvijas Republikas normatīvajiem aktiem.
   6. Pušu kontaktpersonas, kuras ir tiesīgas veikt informācijas apmaiņu šī Līguma ietvaros ir:

No Pasūtītāja puses:

Mārtiņš Tīdens, tālr. 26510351, e- pasts [martins.tidens@liepaja.lv].

No Izpildītāja puses:

[Vārds Uzvārds], tālr. [numurs], e- pasts [e-pasta adrese].

* 1. Puses apliecina, ka Līgumā noteiktie Pušu pārstāvji un speciālisti ir informēti par to personas datu nodošanu otrai Pusei Līguma 10.6. punktā noteiktā apjomā.
  2. Līgums uzrakstīts un parakstīts 2 *(divos)* eksemplāros, katrs uz \_ lapām, Līgumam tā parakstīšanas brīdī ir \_\_ pielikumi uz \_\_ lapām. Viens Līguma eksemplārs Pasūtītājam, viens Izpildītājam. Abiem Līguma eksemplāriem ir vienāds juridisks spēks.

**11.Pušu rekvizīti un paraksti:**